**Trădarea**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trădarea

...

Și dacă ți-au cântat poeții măreția

Pe vremea-n care-aici trăiau poeți,

Azi pe tronul tău s-a așezat hoția,

Cocoțată pe spinări de-analfabeți!

...

Nu mai ai hotarul îngrădit de gratii,

Și din trupul tău se-nfruptă azi străinii,

Susținuți de-o haită de pramatii,

Ce ți-au vândut până și gustul pâinii!

...

Românii sunt prin lume-mprăștiați,

De-atâta tâlhărie scoși afară

Iar pentru lume nu mai ești o țară,

Ci o epavă condusă de ratați!

...

Chiar dacă-ai fost bogată și frumoasă

Azi ții în spate o șleahtă de netoți

Impostorii sunt acum la ei acasă,

Cocoțați pe semnături de hoți!

...

Și dacă fără milă te jefuiesc păgânii,

Ce te-au transformat în colonie,

E pentru că pe tine, sărmană Românie

De-a lungul vremii, te-au trădat românii!

...

Unii te-au trădat cu buna lor știință,

Celalți, sunt complicii ce privesc inerți

Cum ești jefuită cu nesăbuință.

Sărmană Românie, dacă-i cu putință,

Pe cei ce te trădează, să nu-i ierți!